Lojërat Olimpike Dimërore të Soçit, 9 shkurt
Atletët nga Shtetet e Bashkuara, Austria dhe Zvicra fituan 3 medaljet e para nga tetë medaljet e arta sot
Rusia fitoi medaljen e pare të artë në Olimpiadën e Soçit, ndërsa atletë nga 5 vende të tjera fituan në garat e sotme. Evgeni Plushenko dhe Julia Lipnitskaia fituan garën e ekipit të ri në patinazh në akull, ndërsa bashkëatdhetarët e tyre, përfshirë edhe Presidentin Vladimir Putin, brohorisnin në pistën Iceberg. Më pare, atletë nga Sllovakia, Holanda, Austria, Zvicra dhe Shtetet e Bashkuara fituan gjithashtu medalje ari. Anastasiya Kuzmina e Sllovakisë mbrojti rekordin e saj të vendosur para 4 vjetësh në Lojrat e Vankuverit, duke fituar skijimin dygarësh prej 7.5 kilometrash për femra. Holandezja Ireen Wust fitoi garën 3 mijë metërshe në patinazh për femra. Norvegjia kryeson deri tani për sa i përket numrin të medaljeve me 6 prej tyre, dhe bashkë me Shteett e Bashkuara dhe Holandën kryesojnë në medaljet e arta me 2 të tilla. Por sot, atletët nga Shtetet e Bashkuara, Austria dhe Zvicra fituan 3 medalje ari. Amerikania Jamie Anderson fitoi garën e parë snowboard për femra në pjerrësi. Fitorja e saj pasoi fitoren një ditë më parë të medaljes së parë të Shteteve të Bashkuara në këto Lojëra Olimpike. Sage Kotsenburg realizoi me mjeshtri programin e tij në garat e snowbordit për meshkuj. Austriaku Matthias Mayer fitoi medaljen e artë në garën e skijimit në dishezë për meshkuj. Dhe zvicerani Dario Cologna fitoi garën e skijimit 30 kilometërshe cross country. Ndërkohë duket se sportashësit po ndjekin garat dhe po argëtohen me Olimpiadën që do të vazhdojë gjatë 2 javëve të ardhshme. Një skiator veteran tërhoqi dje vëmendjen me fitoren në konkurrimet në ekip në Lojërat Olimpike në Soçi. Norvegjezi Einar Bjoerndalen u bë konkurrenti më i madh në moshë që merr medaljen e artë olimpike në një sport. 40-vjeçari shënoi rezultatin më të mirë në dygarësh, duke thyer rekordin e vendosur nga kanadezi Duff Gibson, i cili ishte 39 vjeç kur mori medaljen e artë në Lojërat e Torinos në 2006.